CELEX: 22008D0085
Language: bg
Date: 2008-07-04 00:00:00
Title: Решение на Съвместния комитет на ЕИП № 85/2008 от 4 юли 2008 година за изменение на приложение XIII (Транспорт) към Споразумението за ЕИП

23.10.2008   
            
            
               BG
            
            
               Официален вестник на Европейския съюз
            
            
               L 280/20
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 85/2008
   от 4 юли 2008 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано пo-долу „споразумението“, и по-специално член 98 от него,
   като има предвид, че:
   
               (1)
            
            
               Приложение XIII към споразумението бе изменено с Решение на Съвместния комитет на ЕИП № 72/2008 от 6 юни 2008 г. (1)
               
            
         
               (2)
            
            
               Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета (2) следва да бъде включен в споразумението.
            
         
               (3)
            
            
               С Регламент (ЕО) № 1370/2007 се отменя Регламент (ЕИО) № 1107/70 на Съвета (3), който е включен в споразумението и който следователно трябва да бъде заличен от споразумението.
            
         
               (4)
            
            
               Регламент (ЕИО) № 1191/69 на Съвета (4), който е включен в споразумението, е отменен с Регламент (ЕО) № 1370/2007, същевременно неговите разпоредби продължават да се прилагат за услугите за товарен превоз за период от три години след влизането в сила на Регламент (ЕО) № 1370/2007,
            
         РЕШИ:
   Член 1
   Приложение ХIII към споразумението се изменя, както следва:
   
               1.
            
            
               След точка 4 (Регламент (ЕИО) № 1191/69 на Съвета) се създава следната точка:
               
                           „4a
                        
                        
                           
                              32007 R 1370: Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета (ОВ L 315, 3.12.2007 г., стр. 1).“
                        
                     
         
               2.
            
            
               В точка 4 (Регламент (ЕИО) № 1191/69 на Съвета) се добавя следното:
               „За целите на настоящото споразумение разпоредбите на регламента се четат със следните адаптации:
               В съответствие с член 10, параграф 1 от Регламент (ЕО) № 1370/2007 настоящият регламент се отменя. Разпоредбите му обаче продължават да се прилагат по отношение на услугите за товарен превоз за срок от три години след влизането в сила на Регламент (ЕО) № 1370/2007“.
            
         
               3.
            
            
               Текстът на точка 11 (Регламент (ЕИО) № 1107/70 на Съвета) се заличава.
            
         
               4.
            
            
               Думите „член 19 от Регламент (ЕИО) № 1191/69“ в параграф II от секторните адаптации и текстът на точка 4 (Регламент (ЕИО) № 1191/69) се заличават, считано от 3 декември 2012 г.
            
         Член 2
   Текстовете на Регламент (ЕО) № 1370/2007 на исландски и норвежки език, които следва да се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 5 юли 2008 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 юли 2008 година.
      
         
            За Съвместния комитет на ЕИП
         
         
            Председател
         
         H.S.H. Prinz Nikolaus von LIECHTENSTEIN
         
      
   
   
      (1)  ОВ L 257, 25.9.2008 г., стр. 36.
   
      (2)  ОВ L 315, 3.12.2007 г., стр. 1.
   
      (3)  ОВ L 130, 15.6.1970 г., стр. 1.
   
      (4)  ОВ L 156, 28.6.1969 г., стр. 1.
   
      (5)  Посочени са конституционни изисквания.